પ્રીનીથી જોબ્રાની પોણા કલાકની પહાડી સંગીત સાથેના જીપની સફર બાદ અમે હમ્પટા ડેમ પહોંચ્યા. અને લંચ બાદ શરુ થયો અમારો પહેલા દિવસનો ટ્રેક. ટ્રેકિંગ માટે ખાસ ખરીદેલ રકસેક બેગમાં ટ્રેકિંગ માટેનો ખુબ જ મર્યાદિત સરસામાન લેવા છતાં, અમારી બેગનું વજન અમને વધુ લાગી રહ્યું હતું, પણ હમ્પટા ડેમ પર લાગેલી જનરલ શોપમાં અમે અમારી ટ્રેકિંગ બેગમાંથી થોડો સામાન ઓછો કર્યો અને ઊજળા તડકાથી શોભતી એ છેલ્લી બપોરને વિદાય કહેતા અમારા પહેલા પડાવ ચીખા પહોંચવા ‘યા હોમ’ કહેતા ગાઈડ સહીત પાંચ જણા સજ્જ થયા.